मणिपुर विस्फोट में 5 मरे, 12 घायल  
मणिपुर की राजधानी इम्फाल में सोमवार को एक बाजार में हुए शक्तिशाली बम विस्फोट में कम से कम पांच लोग मारे गए और 12 घायल हो गए।
मणिपुर की राजधानी इम्फाल में सोमवार को एक बाजार में हुए शक्तिशाली बम विस्फोट में कम से कम पांच लोग मारे गए और 12 घायल हो गए। घायलों में कुछ की हालत नाजुक है।  पुलिस प्रवक्ता ने पत्रकारों को बताया, " बम अपराहन करीब दो बजे संगाकपाम बाजार की एक दुकान में फटा। घायलों को अस्पताल में भर्ती करा दिया गया गया है।"  मुख्यमंत्री ओकराम इबोबी सिंह ने घटनास्थल का दौरा किया और जांच के आदेश दिए। सिंह के पास गृह मंत्रालय का प्रभार है।  पुलिस अधिकारी ने बताया कि मृतकों की संख्या में वृद्धि हो सकती है, क्योंकि कुछ घायलों की हालत नाजुक है।  मणिपुर सरकार ने रविवार को विद्रोहियों द्वारा के कुछ मकानों पर हैंड ग्रेनेड फेंकने की घटनाओं को देखते हुए इम्फाल को कुछ अन्य संवेदनशील स्थानों की सुरक्षा कड़ी बढ़ा दी है।  पुलिस को आशंका है कि विद्रोही संगठन स्वतंत्रता दिवस को देखते हुए हिंसक घटनाओं को अंजाम दे सकते हैं।